*Tájékoztató a szakmai gyakorlat rendjéről 2. sz. melléklete*

**EGYÜTTMŰKÖDÉSI MEGÁLLAPODÁS**

**SZAKMAI GYAKORLAT MEGVALÓSÍTÁSÁRA**

amely létrejött egyrészről

**Név**: Nemzeti Közszolgálati Egyetem (továbbiakban: **Egyetem**)

**Székhely**: Budapest,1083 Ludovika tér 2.

**Képviselő**: Dr. Deli Gergely rektor

**Szervezeti egység neve és képviselője**: Nemzeti Közszolgálati Egyetem, Víztudományi Kar; Dr. Bíró Tibor dékán

**Szervezeti egység címe**: 6500 Baja, Bajcsy-Zsilinszky utca 12-14.

**Adószám**: 15795719-2-42

**Statisztikai számjel**: 15795719-8542-312-01

**Intézményi azonosító**: FI 99859

másrészről (mint szakmai gyakorlóhely, a továbbiakban: **Fogadó Intézmény**)

Név: …………………………………

Székhely: ……………………………….

Képviselő: …………………………………………..

Adószám: ………………………………

Statisztikai számjel: ……………………………………………..

Nyilvántartási szám/ Cégjegyzékszám: …………………………………………

A gyakorlóhely szakmai felelőse:[[1]](#footnote-1) …………………………………………………..

Elérhetőség: ……………………………………….

telefon: ………………………………………

e-mail cím:……………………………………………….

között a mai napon az alábbi feltételekkel:

**1. Az együttműködési megállapodás célja és tárgya**

A jelen megállapodás célja és tárgya az Egyetem Víztudományi Kar építőmérnöki BSc/ környzetmérnöki BSc/ vízügyi üzemeltetési mérnök BSc szak hallgatója[[2]](#footnote-2) (a továbbiakban: **hallgató**) az ….iktató számú befogadó nyilatkozat alapján, számára az adott szak képzési és kimeneti követelményeiben, valamint tantervében meghatározott szakmai gyakorlat (a továbbiakban: szakmai gyakorlat) megszervezése és lebonyolítása, a nemzeti felsőoktatásról szóló 2011. évi CCIV. törvény (a továbbiakban: Nftv.) és a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet (a továbbiakban: Rendelet) rendelkezéseinek megfelelően.

**2. A szakmai gyakorlat célja**

A szakmai gyakorlat célja a szakképzettségnek megfelelő munkahelyen, munkakörben az elméleti és gyakorlati ismeretek összekapcsolása, a szakma gyakorlásához szükséges munkavállalói kompetenciák munkafolyamatokban történő fejlesztése, az anyag-eszköz-technológia ismeretek és gyakorlati jártasságok, valamint a munkafolyamatokban a személyi kapcsolatok és együttműködés, feladatmegoldásokban az értékelő és önértékelő magatartás, az innovációs készség fejlesztése.

**3. Az együttműködés módja, a szakmai gyakorlat keretei**

3.1. A szakmai gyakorlat helyszíne: ……………………………………………………

 a Fogadó Intézmény székhelye *és/vagy* ……………………………………………… telephelye.

3.2. A szakmai gyakorlat időtartama:

|  |  |  |  |
| --- | --- | --- | --- |
| Szak | Tagozat | Gyakorlat eltöltésének ideje | Gyakorlat időtartama |
| Építőmérnöki BSc | Nappali | 6. félévet követően | 6 hét |
|  | Levelező |
| Környezetmérnöki BSc | Nappali | 4. félévet követően |
|  | Levelező |
| Vízügyi üzemeltetési mérnök BSc | Nappali | 4. félévet követően |
|  | Levelező |

3.3. A Fogadó Intézmény a hallgatót, mint gyakornokot az előzetesen egyeztetett időszakban fogadja az ….iktató számú befogadó nyilatkozat szerinti feltételekkel.

**4. A megállapodás időtartama**

A Felek a jelen megállapodása szakmai gyakorlatára

1. 20... év… hó… naptól 20... év ... hó… napig[[3]](#footnote-3)
2. 20… év …. hó …. naptól határozatlan ideig[[4]](#footnote-4) érvényes.

**5. Az Egyetem jogai és kötelezettségei**

5.1. Az Egyetem biztosítja a hallgatók teljes képzését, az annak részét képező szakmai gyakorlat megszervezését a szakmai gyakorlóhellyel.

5.2. Az Egyetem köteles a szakmai gyakorlathoz szükséges adatokat, információkat – így különösen a szakmai gyakorlat követelményeit, a gyakorlat lebonyolításához szükséges személyi és tárgyi feltételekre vonatkozó információkat - a Fogadó Intézmény számára megfelelő időben írásban megküldeni. Az Egyetem a Fogadó Intézmény erre irányuló igénye esetén a gyakorlatvezetők részére módszertani megbeszélést, továbbképzést szervez.[[5]](#footnote-5)

5.3. Az Egyetem köteles a szakmai készségek, képességek komplex fejlesztési folyamatában a Fogadó Intézmény értékelése alapján a gyakorlati kompetenciákat értékelni. Az Egyetem a Fogadó Intézmény részére biztosítja a hallgatók munkájának értékeléséhez szükséges nyomtatványokat.

5.4. Az Egyetem jogosult a gyakorlati képzés során – a szakmai gyakorlat felsőoktatási intézményi felelőse útján - ellenőrizni a tantervben és a jelen megállapodásban foglaltak végrehajtását, a képzési feltételek biztosítását, a hallgatói jogviszonyra vonatkozó jogszabályok megtartását.

5.5. Az Egyetem köteles a Fogadó Intézményt értesíteni a hallgató hallgatói jogviszonyának szüneteléséről, megszűnéséről.

**6. A Fogadó Intézmény jogai és kötelezettségei**

6.1. A Fogadó Intézmény köteles a jelen megállapodásban foglalt feltételekkel a hallgatók szakmai gyakorlatát lebonyolítani.

6.2. A szakmai gyakorlat lebonyolításához a Fogadó Intézmény biztosítja a szükséges személyi és tárgyi feltételeket. A Fogadó Intézmény köteles a szakmai gyakorlat folytatásához szükséges helyet és eszközt biztosítani.

6.3. A Fogadó Intézmény a jelen megállapodásban foglalt feladatai teljesítése ellenében az Egyetemnek díjazást, költséget nem számít fel.

6.4. A hallgatót megilletik mindazon jogok, amelyeket a munka törvénykönyve biztosít a munkavállalók részére. A gyakorlati képzésben részt vevő hallgatóval e tevékenységére tekintettel a Kormány által meghatározott feltételekkel megállapodást / hallgatói munkaszerződést[[6]](#footnote-6) kell kötni.

6.5. A Fogadó Intézmény köteles a hallgatót tanulmányainak megfelelő szakterületen foglalkoztatni.

6.6. A Fogadó Intézmény szakmai felelőst jelöl ki a szakmai gyakorlat tekintetében, akinek személyéről írásban tájékoztatja az Egyetemet.[[7]](#footnote-7) A Fogadó Intézmény köteles a szakmai gyakorlati tevékenységet a kijelölt szakmai felelős útján (a továbbiakban: szakmai felelős) felügyelni, irányítani, a szakmai gyakorlat rendjét elkészíteni. A Fogadó Intézmény a szakmai felelősön keresztül ellenőrzi, hogy a hallgató eleget tesz-e a szakmai gyakorlatból eredő kötelezettségeinek. A szakmai gyakorlat lebonyolításához továbbá – az Egyetem erre irányuló írásbeli igénye esetén[[8]](#footnote-8) - a Fogadó Intézmény megfelelő szakképzettséggel rendelkező, a szakmai gyakorlat teljesítésének feltételeit ismerő gyakorlatvezetőt biztosít.[[9]](#footnote-9)

6.7. A Fogadó Intézmény gondoskodik arról, hogy a gyakorlatra beosztott hallgató megismerje a működési körébe tartozó feladatok megoldásának menetét, érdemi kérdéseit. A Fogadó Intézménynek a szakmai gyakorlat lebonyolítását minél szélesebb körű ismeretszerzést biztosítva kell megvalósítania.

6.8. A szakmai gyakorlat leteltével a Fogadó Intézmény a szakmai felelős útján írásban értékeli és minősíti a hallgató munkáját – a hallgató által elsajátított szakmai tudást, kompetenciát - az Egyetem által e célra kiadott nyomtatványon, illetve igazolást állít ki a szakmai gyakorlat elvégzéséről, melyet a hallgatónak kell benyújtania az Egyetem részére.

6.9. Ha a szakmai gyakorlatot teljesítő hallgató a szakmai gyakorlat ideje alatt a Fogadó Intézménynél a hallgatói jogviszonyából eredő valamely kötelezettségét vétkesen és súlyosan megszegi, a Fogadó Intézmény erről haladéktalanul értesíti az Egyetem intézményi felelősét.

6.10. A Fogadó Intézmény a jelen megállapodásban vállalt feladatait magas színvonalon, legjobb tudása szerint, az elvárható gondosság mellett, a szakmai szabályok betartásával végzi.

6.11. A Fogadó Intézmény vállalja, hogy a gyakornokok személyes adatait az adatvédelmi rendelkezéseknek megfelelően kezeli.

**7. A hallgató díjazása**

7.1. A hallgató hallgatói munkaszerződés alapján végezhet munkát (Nftv. 44. § (1)).

7.2. A hallgatói munkaszerződés alapján munkát végző hallgató foglalkoztatására a munka törvénykönyvének a rendelkezéseit megfelelően alkalmazni kell (Nftv. 44. § (2) bekezdés).

7.3. A hallgatót a hallgatói munkaszerződésben részletezett módon az Nftv. 44. § (3) bekezdés a) pontja alapján díjazás illetheti, amelynek mértéke legalább a kötelező legkisebb munkabér (minimálbér) hatvanöt százaléka, a díjat - eltérő megállapodás hiányában - a szakmai gyakorlóhely fizeti.

7.4. A Felek rögzítik, hogy amennyiben a Fogadó Intézmény nem költségvetési szerv, és a hallgatók szakmai gyakorlati ideje egybefüggően eléri a hat hetet, a Fogadó Intézmény köteles a szakmai gyakorlaton részt vevő hallgatók számára az Nftv. 44. § (3) bekezdése szerinti díjazást fizetni.

**8. Kapcsolattartás, együttműködés**

8.1. A Felek egyező akarattal rögzítik, hogy a jelen megállapodásban foglaltak megvalósítása érdekében kölcsönösen együttműködnek, folyamatosan tájékoztatják egymást a jelen megállapodás alapján teljesítendő feladatokról és megszerezhető tapasztalatokról.

8.2. A Felek a kapcsolattartásra az alábbi személyeket jelölik ki:

-az Egyetem részéről: Majer Fruzsina Kata (Víztudományi Kar, Területi Vízgazdálkodási Tanszék, email: Majer.Fruzsina.Kata@uni-nke.hu, telefon: 06-79-523-900/115)

- a Fogadó Intézmény részéről: …………………………………………………………………………………………………………………………….

**9. A megállapodás megszűnése**

9.1. A jelen megállapodást bármelyik fél a másik fél súlyos szerződésszegése esetén a másik félhez intézett egyoldalú írásbeli nyilatkozattal azonnali hatállyal megszüntetheti. Az azonnali hatályú felmondásra okot adó körülmény észlelése esetén az arra hivatkozó fél köteles írásban, rövid határidő biztosítása mellett a másik felet a szerződésszegés megszüntetésére és az együttműködés teljesítésére írásban felszólítani. Ezen határidő eredménytelen eltelte esetén gyakorolható a jelen pontban rögzített felmondási jog.

9.2. A Felek a 9.1. pont alkalmazásában súlyos szerződésszegésnek tekintik különösen, de nem kizárólag az együttműködési kötelezettség teljesítésének a szakmai gyakorlat megszervezését, lebonyolítását ellehetetlenítő vagy súlyosan akadályozó elmulasztását, valamint a Felek jelen megállapodásban foglalt kötelezettségeinek ismételt megszegését.

**10. Vegyes és záró rendelkezések**

10.1. A jelen megállapodás módosítására csak írásban, közös megegyezéssel van mód.

10.2. Ahol a jelen megállapodás írásbeli közlésről rendelkezik, azon – a jelen megállapodás megszüntetésére vagy módosítására vonatkozó nyilatkozat kivételével – a Felek a képviselőjük vagy a jelen megállapodásban kijelölt kapcsolattartójuk útján történő elektronikus közlést is értik.

10.3. Amennyiben bármelyik félnél jogutódlás következik be, úgy a jelen megállapodást a jogutód változatlan feltételekkel köteles teljesíteni. Amennyiben a szakmai gyakorlat teljesítése ideje alatt a Fogadó Intézmény jogutód nélkül szűnik meg, úgy köteles gondoskodni a hallgatók számára megfelelő szakmai gyakorlati helyről, az Egyetem előzetes írásbeli értesítése és jóváhagyása mellett.

10.4. A Felek megállapodnak, hogy a jelen megállapodásból eredő esetleges vitás kérdéseket elsősorban egymás közötti egyeztetés útján rendezik.

10.5. A jelen megállapodásban nem szabályozott kérdésekben a magyar jog rendelkezései az irányadóak.

10.6. A Felek rögzítik, hogy tiszteletben tartják egymás személyhez fűződő jogait, különös tekintettel a természetes és jogi személyeket is megillető jó hírnév védelmére.

10.7. Felek a megállapodás teljesítése során tudomásukra jutott bizalmas, műszaki, jogi, üzleti tényeket, információkat, adatokat, know-how-t, üzleti titkot szigorúan bizalmasan kezelik, azokat harmadik személlyel (személyekkel) nem közlik, nem hozzák harmadik személy tudomására, illetve nyilvánosságra, kivéve a másik Fél előzetes írásbeli hozzájárulása esetén. Feleket a titoktartási kötelezettség jelen megállapodás bármely okból történő megszűnését követően, időbeli korlát nélkül terheli. Felek ennek megtartásáról a feladatok ellátásában közreműködő munkatársaik, alvállalkozóik, teljesítési segédeik tekintetében is kötelesek gondoskodni. Az adatok üzleti titokként való kezelésére vonatkozó kötelezettség Feleket jelen megállapodás lejártát követően is korlátlan ideig terheli.

10.8. Nem minősül üzleti titoknak az állami költségvetés felhasználásával kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz − így különösen a technológiai eljárásokra, a műszaki megoldásokra, a gyártási folyamatokra, a munkaszervezési és logisztikai módszerekre, továbbá a know-how-ra vonatkozó adatokhoz − való hozzáférést, amelyek megismerése az üzleti tevékenység végzése szempontjából aránytalan sérelmet okozna feltéve, hogy ez nem akadályozza meg a közérdekből nyilvános adat megismerésének lehetőségét.

10.9. A Felek titoktartási kötelezettsége megsértése esetén teljes kártérítési felelősséggel tartoznak egymásnak. Ugyanígy a Felek teljes kártérítési felelősséggel tartoznak egymásnak, ha a velük munkaviszonyban, tagsági viszonyban vagy munkavégzésre irányuló egyéb jogviszonyban állók, vállalkozóik vagy bármely egyéb jogcímen nevükben eljárók sértik meg a titoktartási kötelezettséget.

10.10. Felek kijelentik, hogy az új koronavírus (2019-nCoV) kapcsán kialakult járványügyi helyzet előttük ismert. Erre tekintettel jelen megállapodás teljesítése során figyelemmel vannak az ezzel összefüggő jogszabályi rendelkezésekre, az illetékes hatóság vagy az Egyetem arra illetékes szerve (pl. Járványügyi Operatív Törzs) által egészségügyi megelőző intézkedésre vonatkozó ajánlásokra, intézkedésekre, ideértve a különleges jogrend miatt elrendelt valamennyi intézkedést is.

10.11. A Felek rögzítik, hogy mindketten a nemzeti vagyonról szóló 2011. évi CXCVI. törvény szerinti átlátható szervezetnek minősülnek. A Felek e nyilatkozatban foglaltak változása esetén arról haladéktalanul kötelesek a másik Felet tájékoztatni. A valótlan tartalmú nyilatkozat alapján kötött megállapodást a másik Fél jogosult azonnali hatállyal felmondani vagy – ha a megállapodás teljesítésére még nem került sor – a megállapodástól elállni.

10.12.Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (a továbbiakban: GDPR) és az információs önrendelkezési jogról és az információszabadságról szóló 2011. évi CXII. törvény rendelkezései alapján a Felek önálló adatkezelőnek minősülnek azzal, hogy egymás viszonylatában a másik fél kapcsolattartójának adatait az Egyetem és a Fogadó Intézmény a GDPR 6. cikk (1) bekezdés e) pontjának második fordulata alapján kezelik, illetve a szakmai felelősök adatait a GDPR 6. cikk (1) bekezdés c) pontja alapján kezelik.

10.13. Az Egyetem tájékoztatja a Fogadó Intézményt, hogy a megállapodás teljesítésével, előkészítésével kapcsolatban tudomására jutott személyes adatok kezelésével összefüggő adatvédelmi tájékoztatást az „Adatvédelmi tájékoztató a Nemzeti Közszolgálati Egyetemmel szerződést kötő személyek részére” című dokumentum tartalmazza, amely elérhető az alábbi linken keresztül: <https://www.uni-nke.hu/document/uni-nke-hu/Szerzodest-koto-szemelyek-reszere.pdf>

10.14. A Felek rögzítik, hogy tiszteletben tartják egymás személyhez fűződő jogait, különös tekintettel a természetes és jogi személyeket is megillető jó hírnév védelmére. Felek kötelesek tartózkodni olyan nyilvános kijelentés megtételétől, amely a másik Fél képviselői jó hírnevére, üzleti fejlődésére, egyéb kapcsolataira sérelmes lehet.

10.15. Felek megállapodnak abban, hogy egymás közötti vitáikat tárgyalások útján, békésen rendezik. Amennyiben a tárgyalások nem vezetnek eredményre, úgy Felek az illetékes magyar bírósághoz fordulhatnak.

10.16. A Fogadó Intézmény a jelen megállapodás aláírásával egyúttal kijelenti, hogy a feladatai ellátásához szükséges valamennyi feltétellel rendelkezik. A Felek kijelentik, hogy a jelen pontban foglalt rendelkezések nélkül a jelen együttműködési megállapodást nem kötötték volna meg.

A felek a jelen 7 oldalból és 1 mellékletből álló megállapodást közös értelmezés után, mint akaratukkal mindenben megegyezőt, jóváhagyólag írják alá. A jelen megállapodás 4 db egymással mindenben megegyező eredeti példányban készült, melyből 3 db példány az Egyetemet, 1 db példány a Fogadó Intézményt illeti meg.

Baja, 2022. ……………………

|  |  |
| --- | --- |
| ……………………….………..…….Nemzeti Közszolgálati EgyetemVíztudományi KarDr. Bíró Tibor dékán | ………..……………..……..Fogadó Intézmény |

1. *amennyiben előre meghatározható a felelős* [↑](#footnote-ref-1)
2. *amennyiben a megállapodást nem keretjelleggel, hanem egy hallgató meghatározott ideig tartó szakmai gyakorlatára kötik a felek* [↑](#footnote-ref-2)
3. *amennyiben egy hallgató meghatározott ideig tartó szakmai gyakorlatára kötik a felek* [↑](#footnote-ref-3)
4. *amennyiben keretjelleggel, határozatlan ideig kötik a felek* [↑](#footnote-ref-4)
5. *az utolsó mondat szükség szerint alkalmazható rendelkezés* [↑](#footnote-ref-5)
6. *A megfelelő kiválasztandó: Amennyiben a Fogadó Intézmény nem költségvetési szerv, akkor kell a hallgatóval hallgatói munkaszerződést kötni.* [↑](#footnote-ref-6)
7. *szükség szerint alkalmazandó rendelkezés, ha előre nem határozható meg a felelős(ök) személye* [↑](#footnote-ref-7)
8. *szükség szerint alkalmazható rendelkezés* [↑](#footnote-ref-8)
9. *az utolsó mondat szükség szerint alkalmazható rendelkezés* [↑](#footnote-ref-9)